CELEX: E2015P0029
Language: lv
Date: 2015-12-10 00:00:00
Title: Hæstiréttur Íslands 2015. gada 10. decembra lūgums EBTA Tiesai sniegt konsultatīvu atzinumu lietā Sorpa bs. pret The Competition Authority (Lieta E-29/15)

22.12.2016   
            
            
               LV
            
            
               Eiropas Savienības Oficiālais Vēstnesis
            
            
               C 480/8
            
         
      Hæstiréttur Íslands2015. gada 10. decembra lūgums EBTA Tiesai sniegt konsultatīvu atzinumu lietā Sorpa bs. pret The Competition Authority
   
   (Lieta E-29/15)
   (2016/C 480/10)
   
      Hæstiréttur Íslands (Islandes Augstākā tiesa) ar 2015. gada 10. decembra vēstuli, ko Tiesas kanceleja saņēma 2015. gada 10. decembrī, lūdza EBTA Tiesu sniegt konsultatīvu atzinumu lietā Sorpa bs. pret The Competition Authority par šādiem jautājumiem:
   
               1.
            
            
               Vai EEZ līguma Līgumslēdzējas puses pašvaldība; kura savā jurisdikcijā īsteno atkritumu apsaimniekošanu saskaņā ar Direktīvu 75/442/EEK, 1999/31/EK un 2000/76/EK noteikumiem, ir uzņēmums Līguma 54. panta nozīmē? Šajā sakarībā, gadījumā, ja šis jautājums ir atbildēts, Tiesa jautā, vai tālāk minētajam ir nozīme: a) atkritumu pārstrāde ietilpst tiesību aktos noteiktajās pašvaldību funkcijās saskaņā ar attiecīgās Līgumslēdzējas puses tiesību aktiem, b) Līgumslēdzējas puses tiesību aktos privāto un publisko struktūru starpā pastāv konkurence atkritumu apsaimniekošanas jomā, c) Līgumslēdzējas puses tiesību aktos ir aprakstīts, ka šajā nozarē pašvaldība nevar pieprasīt augstāku maksu par to, kas izmantota atkritumu apsaimniekošanas un citu saistītu darbību izmaksu segšanai.
            
         
               2.
            
            
               Ja atbilde uz pirmo jautājumu ir noraidoša, vai tas pats attiecas uz kooperatīvu sabiedrību, kuru vada divas vai vairākas pašvaldības un kuru vārdā tās piedalās atkritumu apsaimniekošanas pārvaldībā to darbības jomās?
            
         
               3.
            
            
               Lai novērtētu, vai EEZ līguma 54. pants attiecas uz pašvaldības vai kooperatīvas sabiedrības darbību, vai ir svarīgi, ka attiecīgās Līgumslēdzējas puses tiesību akti ietver noteikumus, kas pilnvaro vai uzliek pienākumu publiskām struktūrām veikt šo darbību? Vai ar EEZ līgumu ir saderīgi tas, ka Līgumslēdzēja puse ar tiesību aktu palīdzību atbrīvo publisko struktūru konkrētas darbības no konkurences tiesību jomas?
            
         
               4.
            
            
               Vai pašvaldības, kuras ir tādas kooperatīvas sabiedrības īpašnieces, kas minēta 2. jautājumā, var tikt uzskatītas par tās tirdzniecības partnerēm EEZ līguma 54. panta 2. punkta c) apakšpunkta nozīmē? Un, ja tā, vai īpašniekiem piešķirtā atlaide, kas nav pieejama citām personām, rada tām nelabvēlīgāku stāvokli to pašu tiesību normu nozīmē?